
Előterjesztés Zalakaros Város Önkormányzata Képviselőtestülete 2022. november 24. napján tartandó Képviselőtestületi ülésére 

Tárgy: A KAROS-PARK Városgazdálkodási Kft. Alapító okirat módosítása, Felügyelőbizottsági tagjainak megválasztása

Előterjesztést készítette: Bányai Edit, jegyzői asszisztens

Tisztelt Képviselő-testület!

A KAROS-PARK Városgazdálkodási Kft. egyszemélyes korlatolt felelősségű társaság, amely tevékenységét a Zalakaros, Behiák (1323/6 hrsz) alatti székhelyen és Zalakaros, Hegyalja u. (1124/1 és 1124/2 hrsz, temető), Gyógyfürdő tér 10. (261/39 hrsz), Termál u. 1. (311/1 hrsz., sportpálya) Gyógyfürdő tér 12. (261/30 hrsz), a 261/36 hrsz. alatti telephelyen és a Zalamerenye, 0112/2 hrsz. (komposztáló telep) fióktelepen végzi. Alapítója Zalakaros Város Önkormányzata, mely az üzletrészek 100%-ának a tulajdonosa. 
A Kft. Felügyelő Bizottsága 4 taggal működik, megbízatásuk 3 évre szól. 
A jelenlegi felügyelőbizottsági tagok megbízatása 2022. december 31. napján lejár.
A Felügyelőbizottság tagjai jelenleg:
· Káldi Zsigmond
· Talián János József
· Horváth József
· Kiss Mihály
A Felügyelőbizottság tagjainak díjazása jelenleg az alábbi:
- felügyelőbizottsági elnök esetén bruttó 30.000, - Ft/hó
- felügyelőbizottsági tag esetén: bruttó 25.000, - Ft/hó összeg.

Biczó Tamás, a Karos-Park Kft. ügyvezetője 2022. november 8-án önkormányzatunkhoz eljutatott javaslata alapján a Felügyelő Bizottság tagi összetétele nem változna. A díjazásra vonatkozó javaslat az elnök részére 36.000, - Ft, míg a bizottsági tagok díjazása 30.000, - Ft-ra emelkedne.

Határozati javaslat:
1. Zalakaros Város Önkormányzata, mint a Karos-Park Kft 100%-os tulajdonosa 2023. január 1. napjától 2025. december 31. napjáig az alábbi személyeket választja meg a Karos-Park Kft. Felügyelőbizottság tagjainak:
- Káldi Zsigmond
- Talián János József
- Horváth József
- Kiss Mihály
2. A felügyelőbizottság tagjainak díjazását az alábbiak szerint állapítja meg:
- felügyelőbizottsági elnök esetén bruttó 36.000, - Ft/hó
- felügyelőbizottsági tag esetén: bruttó 30.000, - Ft/hó összeg.
3. Felkéri a Karos-Park Kft. ügyvezetőjét, hogy gondoskodjon ügyvédje útján a 1. és 2. pontban foglalt változások átvezetéséről, illetve a módosításokkal egységes szerkezetbe foglalt Alapító Okirat elkészítéséről és cégnyilvántartásba való bejegyeztetéséről.
4. Felhatalmazza a polgármestert a Karos-Park Kft. Alapító okiratának aláírására.
Határidő: azonnal
Felelős: Novák Ferenc polgármester 
Operatív felelős: Biczó Tamás Karos-Park Kft ügyvezetője, Bányai Edit jegyzői asszisztens, Csetneki Ügyvédi Iroda, Nagykanizsa

Zalakaros, 2022. november 8.
							Novák Ferenc
							polgármester



